Økonomien omkring et nyt orgel til Mariager Kirke er nu faldet endelig på plads, efter at A.P. Møller & Hustru Chastine Mc-Kinney Møllers Fond til almene Formaal har bevilget fem millioner kroner til projektet. I forvejen har kirken via Århus Stift fået tilsagn om et lån på 6,5 mio. kr. - Vi er både ydmyge og taknemlige, siger en særdeles glad og overvældet formand for menighedsrådet ved Mariager Kirke, Peter Ulrich Toubøl, Mariager. Til nordjyske.dk. Det nye orgel bliver bygget af den anerkendte orgelbygger Bernard Aubertin, Courtefontaine i Frankrig og vil både lydmæssigt, teknisk og arkitektonisk blive et banebrydende orgel i Danmark.

Opsummering:
A.P. Møller-fond kommer Mariager Kirke til undsætning